wickkiey/tamil-wikipedia-markdown huggingface dataset:
# அவியல் (திரைப்படம்)



***அவியல்*** என்பது 2016 ஆம் ஆண்டு இந்தியத் தமிழ் மொழி சுயாதீன தொகைத் திரைப்படமாகும். இத்திரைப்படம் அல்போன்ஸ் புத்தரன், ஷமீர் சுல்தான், மோஹித் மெஹ்ரா, லோகேஷ் கனகராஜ், மற்றும் குரு ஸ்மரன் ஆகிய ஐந்து இயக்குனர்களால் எழுதப்பட்டு இயக்கப்பட்டது. நடிகர்கள் நிவின் பாலி, பாபி சிம்ஹா, அம்ருதா சீனிவாசன், ராஜீவ் கோவிந்த பிள்ளை, அர்ஜுனன், ராமச்சந்திரன் துரைராஜ், தீபக் பரமேஷ் ஆகியோர் நடித்திருந்தனர்.  

கார்த்திக் சுப்பராஜ் தனது ஸ்டோன் பெஞ்ச் கிரியேஷன்ஸ் மற்றும் பெஞ்ச் ஃப்ளிக்ஸ் ஆகியவற்றின் கீழ் தயாரித்தார், இது *பெஞ்ச் டாக்கீஸ் - தி ஃபர்ஸ்ட் பெஞ்சிற்குப்* பிறகு அவர்களின் இரண்டாவது தயாரிப்பாகும். இந்த படத்தை நவம்பர் 2015 இல் தேனாண்டல் பிலிம்ஸ் விநியோகித்தது. இத்திரைப்படம் 11 மார்ச் 2016 அன்று திரையரங்கில் வெளியிடப்பட்டது.  

## நடிகர்கள்
| * ஸ்ருதியாக அம்ருதா சீனிவாசன்
* ராஜ் ஆக ரோஹித் நந்தகுமார்
* நவீன் ஜார்ஜ் தாமஸ் | * திரைப்பட தயாரிப்பாளராக தீபக் பரமேஷ்
* மோசஸ் ராஜ்குமார்
* ஷரத்குமார் | * தோசையாக அர்ஜுனன்
* ராமச்சந்திரன்
* பிரவீன் குமார் | * எலியாக நிவின் பாலி
* கேங்க்ஸ்டராக பாபி சிம்ஹா
* கருடனாக ராஜீவ் பிள்ளை
* ரங்கா
* ராமச்சந்திரன்
* விஜய் முத்து
* சஞ்சய்
* ஜினு ஜோசப் | } |
| --- | --- | --- | --- | --- |

## ஒலிப்பதிவு
இத்திரைப்படத்திற்கு ராஜேஷ் முருகேசன் இசையமைத்திருந்தார். பாடல்களை ஷமீர் சுல்தான் எழுதியிருந்தார். ஜாவேத் ரியாஸ், ஷம்மீர் சுல்தான், விஷால் சந்திரசேகர், அந்தோணி தாசன் மற்றும் ரகு தீட்சித் ஆகியோரால் பாடப்பட்டன.  

## சந்தைப்படுத்தல் மற்றும் வெளியீடு
இந்தத் திரைப்படம் அவியல் 10 ஜனவரி 2016 அன்று 13 வது சென்னை சர்வதேச திரைப்பட விழாவில் திரையிடப்பட்டது . திரைப்படத்திற்கு ரசிகர்களின் நற்மதிப்பினை பெற்றபின்பு விஜய் சேதுபதி மற்றும் பாபி சிம்ஹா ஆகியோரால் 22 ஜனவரி 2016 இல் படத்தின் முதல் டீசர் வெளியிடப்பட்டது. இந்த படம் தமிழ்நாட்டில் 70 க்கும் மேற்பட்ட திரைகளிலும், கேரளாவில் 30 திரைகளிலும், 11 மார்ச் 2016 அன்று அமெரிக்காவில் ஒரு சில திரைகளிலும் திரையிடப்பட்டது.
# அப்துல் அசீஸ் (இலங்கை அரசியல்வாதி)


**அப்துல் அசீஸ்** (*Abdul Aziz*, 6 அக்டோபர் 1921 &ndash; 5 சூன் 1990) இலங்கை அரசியல்வாதியும், தொழிற்சங்கத் தலைவரும் ஆவார்.  

## வாழ்க்கைக் குறிப்பு
இந்தியாவில் பிறந்த அப்துல் அசீஸ் மும்பை பல்கலைக்கழகத்தில் கல்வி கற்று தனது தந்தையுடன் இலங்கை]]யில் குடியேறினார். ஜவகர்லால் நேரு இலங்கைக்கு பயணம் மேற்கொண்டபோது, 1939 சூலை 15 இல் இலங்கை இந்தியக் காங்கிரசு கட்சி ஆரம்பிக்கப்பட்டது. அப்துல் அசீஸ் அதன் நிறுவனர்களில் ஒருவராவார். ஆரம்பத்தில் அக்கட்சியின் இணைச் செயலாளர்களில் ஒருவராகப் பணியாற்றினார். 1942 இல் இலங்கை இந்தியக் காங்கிரசின் தொழிற்சங்கத் தலைவராகத் தேர்ந்தெடுக்கப்பட்டார். 1943 மார்ச்சில், அன்றைய அரசின் இந்தியத் தோட்டத் தொழிலாளர்களின் நலன்கள் தொடர்பான அன்றைய இலங்கை அரசின் நிலைப்பாட்டுக்கு அசீஸ் எதிர்ப்புத் தெரிவித்தார். இதனால், உலகப் போர் முயற்சிகளுக்கு முட்டுக்கட்ட போடுவதாகக் குற்றம் சாட்டப்பட்டு அவர் சிறையிலடைக்கப்பட்டார். பின்னர் இவர் உச்ச நீதிமன்றத்தினால் விடுவிப்பட்டார். 1944 இல் இந்திய வம்சாவளித் தமிழரின் குடியுரிமை மற்றும் வாக்குரிமை போன்றவற்றை வலியுறுத்தி இலங்கை இந்தியக் காங்கிரசு குழுவிற்குத் தலைமைதாங்கி சோல்பரி ஆணைக்குழு முன் சாட்சியமளித்தார். ஆனாலும் ஆணைக்குழுவிலிருந்து கணிசமான உத்தரவாதங்களைப் பெற முடியவில்லை.  

1950 இல் இலங்கை இந்திய காங்கிரசின் பெயர் இலங்கை தொழிலாளர் காங்கிரஸ் (இதொகா) எனப் பெயர் மாற்றம் பெற்றது. 1950 மார்ச்சில் முதலாவது நாடாளுமன்றத்திற்காக மலையகத்தில் மஸ்கெலியா தேர்தல் தொகுதியில் நடப்பு உறுப்பினர் ஜி. ஆர். மோத்தா காலமானதால் நடைபெற்ற இடைத்தேர்தலில் அப்துல் அசீஸ் இலங்கை இந்தியக் காங்கிரசு கட்சியில் போட்டியிட்டு வெற்றிபெற்று நாடாளுமன்றம் சென்றார்.  

1956 இல், இக்கட்சியின் தலைவர் எஸ். தொண்டமானுக்கும், செயலாளர் அசீசிற்கும் இடையே முரண்பாடு ஏற்பட்டதால், அசீசு அக்கட்சியில் இருந்து விலகி, தேசிய தொழிலாளர் காங்கிரசு என்ற பெயரில் புதிய கட்சியைத் தொடங்கினார்.  

1970 இல் நாடாளுமன்றத்திற்கு நியமன உறுப்பினராக ஐக்கிய முன்னணி அரசினால் தேர்ந்தெடுக்கப்பட்டார், 1972 இல் புதிய அரசியலமைப்பு அறிமுகமானதை அடுத்து நியமன உறுப்பினர் முறை ஒழிக்கப்பட்டது.
# தேர் அல்-மதினா


**தேர் அல்-மதினா** (**Deir el Medina** - **देइर अल-मदीना**) , or **Dayr al-Madīnah**), பண்டைய எகிப்தின் தொழிலாளர்கள், கட்டிடக் கலைஞர்கள், சிற்பக் கலைஞர்கள் வாழ்ந்த குடியிருப்புப் பகுதியாகும். புது எகிப்திய இராச்சிய (கிமு 1550 - 1080) காலத்தில், இப்பகுதி நைல் நதியின் மேற்கு கரையில் மன்னர்களின் சமவெளிக்கு அருகில் உள்ள அல்-உக்சுர் நகரத்திற்கு வெளிப்புறத்தில் அமைந்துள்ளது. இப்பகுதியில் வாழ்ந்த தொழிலாளர்கள் மற்றும் கலைஞர்கள் அமைதி இடத்தின் பணியாளர்கள் என்று அழைக்கப்பட்டனர்.கிறித்தவ காலத்தில் இப்பகுதியில் இருந்த எகிப்தியக் கடவுள் ஆத்தோர் கோயிலினை கிறித்தவ தேவாலயமாக மாற்றினர். பின்னர் இசுலாமிய ஆட்சிக் காலத்தில் இந்நகரத்தின் பெயரை *நகரத்தின் மடாலயம்* எனப்பொருள்படும்படி, *தேர் அல்-மதினா* எனப்பெயரிட்டனர்.  

வின் கதிர்கள்]]  

## படக்காட்சிகள்
# மால்டேசு தேனீ

**உயிரியல் வகைப்பாடு <span></span>**

| முச்சொற் பெயரீடு |  |
| --- | --- |
| திணை: | விலங்கு |
| தொகுதி: | கணுக்காலிகள் |
| வகுப்பு: | பூச்சிகள் |
| வரிசை: | கைமனாப்பிடிரா |
| குடும்பம்: | ஏபிடே |
| பேரினம்: | *ஏபிசு* |
| சிற்றினம்: | <div>*ஏபிசு மெலிபோரா* </div> |
| துணைச் சிற்றினம்: | <div>***ஏ. மெ. இரட்நேரீ***</div> |
| **<span>*ஏபிசு மெலிபோரா இரட்நேரீ*</span>**
<small>செப்பர்டு, அரியாசு, கிர்ச் & மெய்க்னர், 1997</small> | } |

**மால்டேசு தேனீ** (*Maltese honey bee*), *ஏபிசு மெலிபோரா இரட்நேரீ*, மேற்கு தேனீயின் ஒரு கிளையினமாகும். இதனுடைய பூர்வீகம் மால்ட்டா தீவாகும்.  

## தோற்றம்
மால்டிசு தேனீ என்பது மேலைநாட்டு தேனீயின் ஒரு கிளையினமாகும். இது மால்ட்டா தீவுகளின் சுற்றுச்சூழலுக்கு இயல்பாகவும் பொருந்தக்கூடியதாக மாற்றியமைக்கப்பட்டதாகவும் உள்ளது. மால்ட்டா தீவுகள் ஐரோப்பாவின் பிரதான நிலப்பகுதியிலிருந்து துண்டிக்கப்பட்டபோது இது வேறுபட்ட சிற்றினமாக உருவானது. மால்ட்டா தேனீ இத்தீவிற்கு (*மெலிடா* ) என்று பெயர் வரக் காரணமாக உள்ளன. இதன் பொருள் "தேன்-இனிப்பு" என்று பொருள்.  

## தன்மை மற்றும் நடத்தை
தேனீயின் நிறம் ஒப்பீட்டளவில் கருமையாக உள்ளது. இது அதிக வெப்பநிலை மற்றும் வறண்ட கோடை மற்றும் குளிர்காலங்களுக்கு ஏற்றது. கூட்டமைப்புகள் ஆண்டு முழுவதும் தீவுகளின் பருவங்களுக்கு ஏற்றவையாக உள்ளன. இத்தேனீக்கள் தேனடையினை நன்றாகச் சுத்தம் செய்யும் தன்மையையுடையன. போதுமான அளவில் தேனடையில் தேவையான வளங்கள் இருக்கும் போது மெய்த்திரள் ஓட்டம் நிகழ்கிறது (பொதுவாக வசந்த காலத்தில் நிகழும் இலையுதிர்காலத்தில் அதிகரிக்கும்). இது குளவிகள், எலிகள் மற்றும் வண்டுகளுக்கு எதிரான மிகவும் தற்காப்பினைக் கொண்டவை. பொதுவாக ஆக்ரோசமாக் இருக்கும் தேனீக்கள் இவை. இத்தேனீக்கள் வர்ரோவா நோய் எதிர்ப்புத் தன்மை கொண்டுள்ளன.  

## துணைச்சிற்றின வரலாறு
1992இல் மால்டாவில் வர்ரோவா அறிமுகப்படுத்தப்பட்ட பின்னர் இந்த துணைச்சிற்றினம் மீண்டும் வந்தாக கருதப்படுகிறது. அந்த நேரத்தில் பூர்வீக கூட்டமைப்புகளின் இழப்பை ஈடுசெய்ய வெளிநாட்டிலிருந்து தேனீக்களின் கூட்டமைப்புகள் இறக்குமதி செய்யப்பட்டன. 1997ஆம் ஆண்டில் துணைச்சிற்றினமாக அடையாளம் காணப்பட்டது இந்த தேனீக்கள், இத்தாலிய துணைச்சிற்றினங்களுடன் நன்றாக இனப்பெருக்கம் செய்கிறது. இது *வர்ரோவாவுக்கு* எதிராக நன்கு எதிர்ப்புத்திறன் கொண்டது. ஒரு நல்ல தேன் மகசூலைக் கொண்டுள்ளன.
# டகாட்ரியா



***டக்காடிரியா (Dacatria)*** என்பது எறும்புகள் குடும்பத்தின் மைர்மிசினே துணைக்குடும்ப பேரினமாகும். இது தென் கொரியாவில் முதன்முதலில் விவரிக்கப்பட்டது. ***டகாட்ரியா டெம்ப்லாரிசு*** என்ற ஒற்றை சிற்றினம் இந்தப் பேரினத்தின் கீழ் உள்ளது. தென் கொரியா, வியட்நாம் மற்றும் சீனாவிலிருந்து மட்டுமே இந்த சிற்றினம் இதுவரை அறியப்பட்டுள்ளது.
# மணிகா



***மணிகா*** (*Manica*) என்ற எறும்புப் பேரினம் மிர்மைசினே துணைக் குடும்பத்தின் கீழ் வருகின்றது. இப்பேரினத்தின் கீழ் ஆறு சிற்றினங்கள் உள்ளன.  

## இனங்கள்

- *ம. பிராட்லே* <small>வீலர், 1909</small>
- *ம. ஹண்டேரி* <small>வீலர், 1914</small>
- *ம. இன்விடியா* <small>போல்டன், 1995</small>
- *ம. பாரசிடிகா* <small>கிரிக்டன், 1934</small>
- ''ம. ரூபிடா'’' <small>லேட்டெரிலே, 1802</small>
- *ம. எசென்சிசு* <small>அசுமா, 1973</small>
# ஜஹனாரா இமாம்


**ஜஹனாரா இமாம்** (Jahanara Imam) (3 மே 1929 - 26 சூன் 1994) ஒரு வங்காளதேச எழுத்தாளரும் அரசியல் ஆர்வலரும் ஆவார். வங்காளதேச விடுதலைப் போரில் போர்க்குற்றங்கள் செய்ததாகக் குற்றம் சாட்டப்பட்டவர்களை விசாரணைக்கு உட்படுத்துவதற்கான முயற்சிகளுக்காக இவர் அறியப்படுகிறார். இவர் "ஷாஹீத் ஜனானி" (தியாகிகளின் தாய்) என்று அழைக்கப்படுகிறார்.  

## சுயசரிதை

இமாம் 1929 மே 3 ஆம் தேதி அப்போதைய பிரிட்டிசு இந்தியாவில் மேற்கு வங்காளத்தின் முர்சிதாபாத்தில் பிறந்தார். இவர் மூன்று சகோதரர்களும் நான்கு சகோதரிகளும் கொண்ட குடும்பத்தில் மூத்த மகளாவார். இவரது தந்தை சையத் அப்துல் அலி வங்காள குடிமைப் பணியில் அரசு ஊழியராக இருந்தார். தந்தையின் பணி காரணமாக இவர் வங்காளத்தின் பல பகுதிகளிலும் வாழ்ந்தார். இவரது தாயார் ஹமீதா அலி என்பவராவார். அந்த நேரத்தில் மேலதிக படிப்பைத் தொடரும் முஸ்லிம் பெண்களுக்கு எதிராக நிறைய சமூக அழுத்தங்கள் இருந்தன. ஆனால் இவரது கல்வி தடைபடக்கூடாது என்று இவரது தாயார் உறுதியாக இருந்தார்.  

இரங்க்பூரில் உள்ள கார்மைக்கேல் கல்லூரியில் 1945இல் தனது படிப்பை முடித்த பின்னர், இமாம் கொல்கத்தா பல்கலைக்கழகத்தின் லேடி பிராபோர்ன் கல்லூரிக்குச் சென்றார். அங்கு 1947இல் தனது இளங்கலை பட்டம் பெற்றார். இவர் தனது கல்லூரிக் காலத்தில் சமூக ஆர்வலராக இருந்தார். இந்தியப் பிரிவினைக்குப் பிறகு, இவர் தனது குடும்பத்துடன் மைமன்சிங்கிலிருந்து கிழக்கு பாக்கித்தானுக்கு மாறினார். மேலும் வித்யாமோய் அரசு பெண்கள் உயர்நிலைப்பள்ளியில் கற்பிக்கத் தொடங்கினார்.  

1948ஆம் ஆண்டில், கட்டிடப் பொறியாளரான ஷெரிப்ஃபுல் ஆலம் இமாம் அகமதுவை மணந்தார். அவரை கார்மைக்கேல் கல்லூரியில் படிக்கும் போது இவர் இரங்க்பூரில் சந்தித்தார்.  

## இலக்கிய வாழ்க்கை

வங்காளதேசம் சுதந்திரம் அடைந்த பிறகு, இமாம் தனது இலக்கிய வாழ்க்கையைத் தொடங்கினார். இந்த நேரத்தில் இவர் ஐரோப்பா, அமெரிக்கா, கனடா ஆகிய நாடுகளுக்கும் விரிவாக பயணம் செய்தார். 1986ஆம் ஆண்டில் இவர், தனது போர்க்கால நாட்குறிப்பான "ஏகட்டுரர் டிங்குலி" (எழுபதோரு நாட்கள்) என்பதை வெளியிட்டார். வங்காளதேச தேசியவாத கட்சியின் நாடாளுமன்ற உறுப்பினர் சையதா ஆஷிபா அஷ்ரபி இமாமை பாராட்டியுள்ளார். சர்வதேச குற்றவியல் தீர்ப்பாயத்தால் வங்காளதேச விடுதலைப் போரில் தனது மகன் கொலை செய்யப்பட்ட வழக்கில் அலி அஹ்சன் முகமது மொஜாஹீத் என்பவர் குற்றவாளி என நிரூபிக்கப்பட்டது. வங்காளதேச ஒரு விஞ்ஞானியும் எழுத்தாளருமான நூரன் நபி "அமெரிக்காவில் ஜஹனாரா இமாமின் கடைசி நாட்கள்" என்ற தலைப்பில் ஒரு புத்தகத்தை எழுதினார்.
# இந்திய ஐந்து ரூபாய் பணத்தாள்



**இந்திய 5 ரூபாய் நோட்டு** (₹ 5) புழக்கத்தில் உள்ள இரண்டாவது சிறிய இந்திய நோட்டு ஆகும். இந்திய ரிசர்வ் வங்கி 1996 முதல் மகாத்மா காந்தி தொடரில் 5 ரூபாய் ரூபாய் நோட்டை அறிமுகப்படுத்தியது.  

## மொழிகள்
ஐந்து ரூபாய் தாளில் மற்ற இந்திய ரூபாய் ரூபாய் நோட்டுகளைப் போலவே ஐந்து எனும் மதிப்பு 17 மொழிகளில் எழுதப்பட்டுள்ளது. பின்பக்கம் ஆங்கிலம் மற்றும் இந்தி மொழிகளில் மதிப்பு எழுதப்பட்டுள்ளது. இந்தியாவின் 22 உத்தியோகபூர்வ மொழிகளில் 15 மொழிகளில் ஐந்து என்ற மதிப்பு எழுதப்பட்டுள்ளது. மொழிகள் அகர வரிசைப்படி காட்டப்படும். குழுவில் சேர்க்கப்பட்டுள்ள மொழிகள் அசாமி, பெங்காலி, குஜராத்தி, கன்னடம், காஷ்மீர், கொங்கனி, மலையாளம், மராத்தி, நேபாளி, ஒடியா, பஞ்சாபி, சமஸ்கிருதம், தமிழ், தெலுங்கு மற்றும் உருது .  
| மொழி | 5 |
| --- | --- |
| ஆங்கிலம் | ஐந்து ரூபாய் |
| இந்தி |  |
| அசாமி |  |
| பெங்காலி |  |
| குஜராத்தி |  |
| கன்னடம் |  |
| காஷ்மீர் |  |
| கொங்கனி |  |
| மலையாளம் |  |
| மராத்தி |  |
| நேபாளி |  |
| ஒடியா |  |
| பஞ்சாபி |  |
| சமஸ்கிருதம் |  |
| தமிழ் |  |
| தெலுங்கு |  |
| உருது | } |
# வார்ப்புரு:Infobox banknote


| headerstyle = font-size: larger  
| header1 = |(}})}}  
| label2 = மதிப்பு  
| data2 = }} }}  
| label3 = அகலம்  
| data3 = |}}&nbsp;mm}}  
| label4 = உயரம்  
| data4 = |}}&nbsp;mm}}  
| label5 = எடை  
| data5 = |}}&nbsp;g}}  
| label6 = பாதுகாப்பு அம்சங்கள்  
| data6 = }}  
| label7 = மூலப்பொருள்  
| data7 = }}  
| label8 = அச்சிடப்பட்ட ஆண்டுகள்  
| data8 = }}  
| label9 = அரிதான தன்மை  
| data9 = }  
| label10 = மதிப்பிடப்பட்ட பெறுமதி  
| data10 = }  

| header11 = }}}}}}|முன்பக்கம்}}  
| data12 = |size=text=Obverse}}  
| label13 = வடிவமைப்பு  
| data13 = }}  
| label14 = வடிவமைப்பாளர்  
| data14 = }}  
| label15 = வடிவமைப்பு நாள்  
| data15 = }}  

| header19 = }}}}}}|பின்பக்கம்}}  
| data20 = |size=text=Reverse}}  
| label21 = வடிவமைப்பு  
| data21 = }}  
| label22 = வடிவமைப்பாளர்  
| data22 = }}  
| label23 = வடிவமைப்பு நாள்  
| data23 = }}  

}}<noinclude>  

</noinclude>
# தீபக் பரமேசு

**தீபக் பரமேஷ்** ஒரு இந்திய திரைப்பட நடிகர் ஆவார். இவர் தமிழ் மொழி படங்களில் தோன்றியுள்ளார்.  

## தொழில்
தீபக் தொடக்கத்தில் குறும்படங்களில் பணிபுரிந்தார். இயக்குநர் கார்த்திக் சுப்பராஜுடன் நெருக்கமாக தொடர்பு கொண்டிருந்தார். *பெஞ்ச் டாக்கீஸ் - தி ஃபர்ஸ்ட் பெஞ்ச்* (2015) மற்றும் *அவியல்* (2016) ஆகிய ஆந்தாலஜி திரைப்படங்களில் நடித்திருந்தார். இத்திரைப்படங்களில் முன்னணி நடிகராக நடித்திருந்தார். தீபக்கின் முதல் படமான *உனக்கென்ன வேணும் சொல்லு* (2015), கலவையான விமர்சனங்களைப் பெற்றது மற்றும் பாக்ஸ் ஆபிஸில் கவனிக்கப்படாமல் போனது. படங்களிலிருந்து விலகி, டப்ஸ்மாஷில் ஆள்மாறாட்டம் போல தீபக் ரசிகர்களைப் பெற்றார. அதில் கமல்ஹாசன், சூப்பர் ஸ்டார் ரஜினிகாந்த் ஆகியோரைப் போல ஆள்மாறாட்டம் செய்யும் வீடியோக்களைத் தயாரித்தார்.  

2018 ஆம் ஆண்டில், கார்த்திக் சுப்பராஜின் அமைதியான த்ரில்லர் *மெர்குரியில்* ஒரு முன்னணி பாத்திரத்தில் ஒரு தொலைதூர கிராமத்தில் சிக்கித் தவிக்கும் நான்கு இளைஞர்களில் ஒருவராக நடித்தார். வெற்றிகரமான ஒத்துழைப்பைத் தொடர்ந்து, கார்த்திக் சுப்பராஜ், ரஜினிகாந்த் நடித்த பெரிய பட்ஜெட் படமான *பேட்டை* (2019) படத்தில் நடிக்க ஒப்பந்தம் ஆனார். அடுத்து அசோக் செல்வனுடன் இணைந்து ரெட்ரம் என்ற திரில்லர் படத்திலும் ஒப்பந்தம் ஆனார்.  

## திரைப்படவியல்
| 2014 | *பர்மா* | சார்லஸ் |  |
| --- | --- | --- | --- |
| 2015 | *பெஞ்ச் டாக்கீஸ் - முதல் பெஞ்ச்* | அமித் கிருஷ்ணன் |  |
| 2015 | *உனக்கென்னா வீனம் சோலு* | கார்த்திக் |  |
| 2016 | *அவியல்* | திரைப்படத் தயாரிப்பாளர் | *கலாம்* பிரிவில் நடித்தார் |
| 2018 | *புதன்* |  |  |
| 2019 | *பெட்டா* | மைக்கேலின் நண்பர் |  |
| 2020 | *யென் பேயர் ஆனந்தன்* | அன்வர் |  |
| 2021 | *ஜகமே தந்திராம்* | } |  |
# புன்புன் ஆறு



**புன்புன் ஆறு** (*Punpun River*), கங்கை ஆற்றின் துணை நதியாகும். இது சார்க்கண்டு பாலமூ மாவட்டத்தில் உருவாகி இந்திய மாநிலங்களான சார்க்கண்டு மற்றும் பீகார் மாநிலங்களின் சத்ரா, அவுரங்காபாத், கயா மற்றும் பாட்னா மாவட்டங்கள் வழியாகப் பாய்கிறது. புன்புன் என்பது பாட்னாவில் புன்புன் ஆற்றின் காரணமாகப் பெயரிடப்பட்ட இடம். இது புன்புன் ஆற்றின் கரையில் அமைந்துள்ளது. புன்புன் ஆற்றின் கரையில் சாத் பூஜை கொண்டாடப்படுகிறது.  

## நீரோட்டம்
புன்புன் சோட்டா நாக்பூர் மேட்டு நிலத்தில் சுமார் உயரத்தில் உருவாகிறது. இது பெரும்பாலும் வடகிழக்கு திசையில் பாய்ந்து பாட்னாவின் கீழ்ப்பகுதியில் தொலைவில் உள்ள பதுஹாவில் கங்கையுடன் இணைகிறது.  

சிகோரி உள்ளிட்ட நகரங்கள் இந்த ஆற்றின் கரையில் அமைந்துள்ளன.  

### துணை நதிகள்
புன்புனின் முக்கிய துணை நதிகள் - பூட்டேன், மாதர் மற்றும் மோகர்.
# பாலின இடைவெளி

**பாலின இடைவெளி** (*Gender Gap*) என்பது மக்களிடையே பாலினம் அடிப்படையில் சமூகங்களில் பல்வேறு துறைகளில் உள்ள வேறுபாடுகளைக் குறிக்கின்றது. சமூக, அரசியல், அறிவுசார், கலாச்சார, விஞ்ஞான அல்லது பொருளாதார மேம்பாடு அல்லது அணுகுமுறைகளில் பிரதிபலிக்கும் வகையில் ஆண்களுக்கும் பெண்களுக்கும் இடையில் வேறுபாடுகள் உள்ளன.  

**பாலின இடைவெளியின்** எடுத்துக்காட்டுகள் பின்வருமாறு:  

- பாலின ஊதிய வேறுபாடு, ஒரே வேலையினைச் செய்யும் ஆண்களுக்கும் பெண்களுக்கும் உள்ள ஊதிய வேறுபாடு. பெண்கள் பெரும்பாலும் ஆண்களை விடக் குறைவாகவே சம்பளம் பெறுகிறார்கள்.
  - ஆஸ்திரேலியாவில் பாலின ஊதிய இடைவெளி, ஆஸ்திரேலியாவில் தொடர்ச்சியாகவும் சில நேரங்களில் இந்த வேறுபாடுகளின் இடைவெளி அதிகரிக்கவும் செய்கின்றது
  - இந்தியாவில் பாலின ஊதிய இடைவெளி, இந்தியாவில் வேலைவாய்ப்பு மற்றும் தொழிலாளர் சந்தையில் பெண்கள் மற்றும் ஆண்களுக்கு இடையிலான வருவாயில் உள்ள வேறுபாடு
  - நியூசிலாந்தில் பாலின ஊதிய இடைவெளி, நியூசிலாந்தில் ஆண்கள் மற்றும் பெண்களின் சராசரி மணிநேர ஊதியத்தில் உள்ள வேறுபாடு
  - ரஷ்யாவில் பாலின ஊதிய இடைவெளி, பாலினத்தில் தொழில் பிரித்தல் மற்றும் ரஷ்யாவில் தொழிலாளர் சந்தை பாகுபாடு, குறிப்பாக 1991 முதல்
  - அமெரிக்காவில் பாலின ஊதிய இடைவெளி, பெண்-ஆண் சராசரி விகிதம் அல்லது அமெரிக்காவில் முழுநேர தொழிலாளர்களிடையே சராசரி வருவாய்
    - யுனைடெட் ஸ்டேட்ஸ் தொழில்நுட்ப துறையில் பாலின ஊதிய இடைவெளி, மென்பொருள் பொறியியல் துறைகளில் பணிபுரியும் ஆண்களுக்கும் பெண்களுக்கும் இடையிலான ஊதியத்தில் வேறுபாடு
  - விளையாட்டில் பாலின ஊதிய இடைவெளி, விளையாட்டில், சமமற்ற ஊதியம், குறிப்பாக விளையாட்டைப் பொறுத்து சம வருவாயைப் பெறாத பெண் விளையாட்டு வீரர்களுக்கு
- பாக்கிஸ்தானில் பாலின இடைவெளி, சட்ட பாகுபாடு, பொருளாதார ஏற்றத்தாழ்வு மற்றும் கலாச்சார அணுகுமுறைகள் ஆகியவற்றின் அடிப்படையில் பாகிஸ்தானில் ஆண் மற்றும் பெண் குடிமக்களுக்கு இடையிலான ஏற்றத்தாழ்வு
- கல்வியில் பாலின இடைவெளி, கல்வி முறையின் பாலின பாகுபாடு ஆண்கள் மற்றும் பெண்கள் இருவரையும் அவர்களின் கல்வி அனுபவங்களின் போதும் அதற்குப் பின் பாதிக்கிறது
  - கணிதம் மற்றும் வாசிப்பில் பாலின இடைவெளிகள், கணிதத்தில் சராசரி சிறுவர்களும் ஆண்களும் அதிகமாக இருப்பதைக் கண்டுபிடிப்பது, அதே சமயம் பெண்கள் மற்றும் பெண்கள் வாசிப்புத் திறனை விட அதிகமாக உள்ளனர்
- தற்கொலையில் பாலின வேறுபாடுகள், பெண்கள் பெரும்பாலும் தற்கொலை எண்ணங்களைக் கொண்டுள்ளனர், ஆனால் ஆண்கள் அதிக தற்கொலை செய்து கொள்கிறார்கள்
- விக்கிப்பீடியா பாலின இடைவெளி, விக்கிப்பீடியா பங்களிப்பாளர்கள் பெரும்பாலும் ஆண்களே, ஒப்பீட்டளவில் சில சுயசரிதைகள் பெண்களைப் பற்றியது, மற்றும் பெண்களுக்கு ஆர்வமுள்ள தலைப்புகளும் குறைவாகவே உள்ளன
- அமெரிக்காவில் வாக்களிக்கும் பாலின இடைவெளி, அமெரிக்கத் தேர்தல்களில் ஒரு குறிப்பிட்ட வேட்பாளருக்கு வாக்களிக்கும் ஆண்கள் மற்றும் பெண்கள் சதவீதத்தில் உள்ள வேறுபாடு
# ஜெயம்மா பண்டாரி


**ஜெயம்மா பண்டாரி** (பிறப்பு: 1978) இந்தியாவைச் சேர்ந்த இவர் முன்னர் பாலியல் தொழிலாளியாக இருந்து சமூக சேவையாளராக மாறினார். 2018 ஆம் ஆண்டில் இவருக்கு" நாரி சக்தி புரஸ்கார்" என்ற கௌரவம் வழங்கப்பட்டது. 2011 ஆம் ஆண்டில் இவர் பாலியல் தொழிலாளர்கள் மற்றும் அவர்களின் குழந்தைகளை ஆதரிக்கும் ஒரு அமைப்பை நிறுவினார்.  

## வாழ்க்கை
பண்டாரி சுமார் 1978 இல் ஆந்திராவின் நல்கொண்டாவில் பிறந்தார். இவர் தனது மூன்று வயதிலேயே தனது பெற்றோரை இழந்து அனாதையாகிவிட்டார். இவரது மாமா இவருக்கு பாதுகாவலரானார். இவருக்கு பதினான்கு வயதில் இருந்தபோது ஏற்கனவே திருமணமான இவருடைய மாமா இவரைத் திருமணம் செய்து கொள்ள முயன்றார். .  

மதுபானத்தில் நாட்டமுள்ள இவரது கணவர் இவரை பாலியல் தொழிலாளியாகுமாறு இவரை வற்புறுத்தினார்.  

## அமைப்பு
இவர், ஜெயா சிங் தாமஸ் என்பவரின் உதவியுடன் 2001 ஆம் ஆண்டில் ஐதராபாத்தில் "சைதன்யா மகிலா மண்டலி" என்ற அமைப்பை நிறுவினார். தங்கள் தொழிலில் இருந்து தப்பிக்க விரும்பும் பாலியல் தொழிலாளர்களுக்கு இந்த அமைப்பு ஆதரவை வழங்குகிறது. அவர்களுக்கு உதவி செய்வதோடு மட்டுமல்லாமல் அவர்களது பெண்குழந்தைகள் அவர்களது பெற்றோரை பின்தொடர்வதிலிருந்தைத் தவிர்க்கும் வகையில் இந்த அமைப்பு அக்கறையும் செலுத்துகிறது. இதுபோல சுமார் 3,500 குழந்தைகள் மீட்கப்பட்டுள்ளனர். ஆயிரம் பெண்கள் புதிய வேலையைக் கண்டறிந்துள்ளனர். இவரது அமைப்பால் குழந்தைகள் அரசு பள்ளிகளில் சேர்க்கப்பட்ட பிறகு தொடர்ந்து பின்பற்றப்படுகிறார்கள். புதுடில்லியில் உள்ள குடியரசுத் தலைவர் இல்லம் குடியரசுத் தலைவர் ராம் நாத் கோவிந்த் வழங்கினார். இந்த நிகழ்ச்சியில் இந்தியப் பிரதமர் நரேந்திர மோதியும் கலந்து கொண்டார். அந்த ஆண்டில் முப்பத்தொன்பது பேர் அல்லது அமைப்புகள் இவ்வாறு கௌரவிக்கப்பட்டன. அவர்கள் விருதுடன் சேர்த்து இந்திய ரூபாய் 100,000 பரிசு பெற்றனர்.
# அரியத்னெசு குன்றுகள்



**அரியத்னெசு குன்றுகள்** (*Ariadnes Colles*) என்பவை செவ்வாய் கோளின் எரிதானியா நாற்கர வரைபடத்திற்கு வடகிழக்கில் அமைந்துள்ள குன்றுகளைக் குறிக்கிறது. 34.5 ° தெற்கு அட்சரேகை, மற்றும் 172.78 ° கிழக்கு தீர்க்கரேகை ஆகிய அடையாள ஆள்கூறுகளில் இக்குன்றுகள் அமைந்துள்ளன. 180 X 160 கிலோ மீட்டர் அல்லது 112 X 99 மைல் பரப்பளவில் இக்குன்றுகள் பரந்து விரிந்துள்ளன. 1982 ஆம் ஆண்டு உலகளாவிய வானியல் ஒன்றியம் மரபுவழி எதிரொளித் திறன் அடிப்படையில் இக்குன்றுகளுக்கு அரியத்னெசு குன்றுகள் என பெயர் சூட்டியது.
# ஆர்வம் (திரைப்படம்)


***ஆர்வம்*** (*Aarvam*) என்பது 2010 ஆண்டு வெளியான இந்திய தமிழ் அதிரடித் திரைப்படம் ஆகும். ஆதித்யன் இயக்கிய இப்படத்தில், முன்னணி வேடங்களில் சத்யா ஆர் சஞ்சய், மீனு கார்த்திகா ஆகியோர் நடித்தனர்.கஞ்சா கறுப்பு, பொன்னம்பலம், கராத்தே ராஜா, சிசர் மனோகர், போண்டா மணி, வடிவுக்கரசி ஆகியோ் பிற பாத்திரங்களில் நடித்தனர். டி. அனில் தயாரித்த இந்த படத்திற்கு, ரோனி ரபேலின் இசை அமைத்தார். படமானது 22 அக்டோபர் 2010 அன்று வெளியானது.  

## நடிகர்கள்

- சத்யா சத்யாவாக
- ஆர். சஞ்சை மகேசாக
- மீனு கார்த்திகா அஞ்சலியாக
- கஞ்சா கறுப்பு தேனீர் கடைக்காரராக
- பொன்னம்பலம் பாண்டியாக
- கராத்தே ராஜா ஆதியாக
- சிசர் மனோகர் சத்யாவின் உறவினராக
- போண்டா மணி மணியாக
- வடிவுக்கரசி சத்யாவின் தாயாக
- மலேசியா ஜெனீபர்
- பிரீத்தி புஷ்பன்
- திவ்யா
- ரம்யா

## தயாரிப்பு
*வணிக ரீதியாக பாடகசாலை* (2010) படம் மோசமாக தோல்வியடைந்த பிறகு, மூவி ட்ரீம்ஸ் என்ற பதாகையின் கீழ் திரைப்படத் தயாரிப்பாளர் அனில் *ஆர்வம்* படத்தின் வழியாக திரைப்படத் தயாரிப்புக்கு மீண்டும் திரும்பினார். *பாடகசாலை* படத்தில் முக்கிய கதாபாத்திரங்களில் நடித்த சத்யா, ஆர். சஞ்சய் மீண்டும் தயாரிப்பாளருடன் கைகோர்த்தனர். கேரளாவைச் சேர்ந்த மீனு கார்த்திகா கதாநாயகியாக தேர்வு செய்யப்பட்டார். ஆர்வம் பட இயக்குநர் ஆதித்யன் தவிர, நாயகன் சத்யா, படத்தின் தயாரிப்பாளர் அனில், இசை அமைப்பாளர் ரோனி ரபேல், கலை இயக்குநர் அனில் ஸ்ரீரகம், ஒப்பனைக் கலைஞர் பினாய் ஆகிய அனைத்து கலைஞர்களும் மலையாளிகள் ஆவர். இந்த படம் சில ஆண்டுகளுக்கு முன்பு மதுரையில் நடந்த ஒரு உண்மையான சம்பவத்தை அடிப்படையாகக் கொண்டது, இப்படம் தென்காசி, குற்றாலம், மதுரை ஆகிய இடங்களில் படமாக்கப்பட்டது.  

## இசை
திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் ரோனி ரபேல் அமைத்தார். இசைப்பதிவில் ஆறு பாடல்கள் உள்ளன.  

## வெளியீடு
இந்த படம் 22 அக்டோபர் 2010 அன்று நான்கு படங்களுக்கு போட்டியாக வெளியிடப்பட்டது.
# பன்னாட்டு மகளிர் குத்துச்சண்டை கூட்டமைப்பு


**பன்னாட்டு மகளிர் குத்துச்சண்டை கூட்டமைப்பு** (*Women's International Boxing Federation*) பெண்கள் குத்துச்சண்டை போட்டிக்கான உலக சாம்பியன் பட்டத்தை அங்கீகரிக்கும் அமைப்புகளில் ஒன்றாகும். 1989 ஆம் ஆண்டு மார்ச்சு மாதம் இவ்வமைப்பு நிறுவப்பட்டது. அமெரிக்காவின் புளோரிடா மாகாணத்திலுள்ள மியாமி நகரில் இவ்வமைப்பின் தலைமையிடம் செயற்படுகிறது. பார்பராபட்ரிக்கு அமைப்பின் தலைவராக உள்ளார். ஆண்கள் மற்றும் பெண்களுக்கான குத்துச் சண்டைப் போட்டிகளை அங்கீகரித்து ஊக்குவிக்கும் பன்னாட்டு குத்துச் சண்டை கூட்டமைப்பு இவ்வமைப்பிலிருந்து மாறுபட்ட ஓர் அமைப்பாகும்.
# கலாவதி தேவி


**கலாவதி தேவி** (Kalavati Devi) (1965கள்) கழிவறைக் கட்டியதற்காக விருது பெற்ற இந்திய மேசன் ஆவார். இவர் கான்பூர் நகரைச் சேர்ந்தவர். 50 இருக்கைகள் கொண்ட கழிப்பறையை நிறுவுவதன் மூலம் இவர் தனது சொந்த சமூகத்தை மாற்றினார். பின்னர் மற்ற சமூகங்களுக்கிடையேயும் இதைக் கொண்டுச் சென்றார். 4,000 கழிப்பறைகளை உருவாக்க இவர் உதவியுள்ளார். குறிப்பாக பெண்கள் மற்றும் குழந்தைகளின் மேம்பாட்டிற்காக நிறைய பணி செய்கிறார். 2019 ஆம் ஆண்டில் இவருக்கு நாரி சக்தி விருது (இந்தியாவில் பெண்களுக்கான மிக உயர்ந்த விருது) வழங்கப்பட்டது.  

## வாழ்க்கை
கலாவதி தேவி 1960களில் பிறந்தார். உத்தரப் பிரதேச மாநிலத்தைச் சேர்ந்த ஒரு நகரமான சீதாபூரைச் சேர்ந்தவர். 14 வயதான இவர், 18 வயதாக இருந்த ஜெயராஜ் சிங் என்பவரை திருமணம் செய்து கொண்டு கான்பூருக்கு வந்தார். இவரது கணவர், ஷ்ராமிக் பாரதி என்ற இலாப நோக்கற்ற குழுவில் வேலை செய்து வந்தார்.  

இவர்கள் கான்பூரில் வசித்து வந்தனர். அங்கு பெரும்பாலானவர்கள், தெருவில் மலம் கழிப்பதைக் கண்ட இவர் வெறுப்படைந்தார். இது ஒரு "வாழும் நரகம்" என்றும், தனது பகுதியின் தூய்மையை மேம்படுத்த தான் விரும்பியதாகவும் கூறினார். இந்தப் பணிக்கு இவரது கணவர் ஆதரவாக இருந்தார். இவர் தனது பகுதியில் கழிப்பறைகள் கட்ட முடிவு செய்து, தனது கண்வருடன் ஷ்ராமிக் பாரதி நிறுவனத்தைச் சந்திக்கச் சென்றார். 10-20 கழிவறை வசதியைக் கட்டும் யோசனையில் அவர்கள் ஆர்வமாக இருந்தனர். உள்ளூர் நிறுவனங்களை அணுகி, இவர் ரூபாய் 100,000 திரட்ட முடியுமானால் 200,000 ரூபாயை அவர்களின் பங்காக வழங்க முன்வந்தனர். இவர் அதற்காக முயற்சித்து ஒரு நல்ல தொகையை திரட்டினார். இறுதியில் 50 கழிவறைக்கான தொகை இருந்தது. திறந்தவெளி சாக்கடைகளிலும், தெருவிலும் மலம் கழிக்க வேண்டியிருந்தது. மேலும், தாக்குதல்களும் ஒரு பாலியல் பயமும் இருந்தது.
# தாய்க்கு ஒரு தாலாட்டு


**தாய்க்கு ஒரு தாலாட்டு** (*Thaaiku Oru Thaalaattu*) என்பது 1986 ஆம் ஆண்டு வெளியான இந்தியத் தமிழ் திரைப்படமாகும். பாலச்சந்திர மேனன் இயக்கிய இப்படத்தை கே. ஆர். கங்காதரன் தயாரித்தார். இப்படத்தில் சிவாஜி கணேசன், பத்மினி, விசு, பாண்டியராஜன் ஆகியோர் நடித்தனர். இப்படத்திற்கு இளையராஜா இசை அமைத்தார். இதே இயக்குநரின் மலையாளப்படமான ஒரு பயின்கிளிகதா படத்தின் மறு ஆக்கம் இது ஆகும்.  

## நடிகர்கள்

- சிவாஜி கணேசன் [ராஜசேகராக
- பத்மினி தனமாக
- பாண்டியராஜன் கண்ணனாக
- ரோகினி செல்லக்கிளியாக
- விசு பொன்னம்பலமாக
- சுஜாதா பத்மாவதியாக
- விஜய் கிருஷ்ணராஜ் பக்கிரியாக
- இளவரசி மஞ்சுவாக
- விஜயகுமார் குமாராக
- பாண்டியன் ரமேசாக
- ரவி
- ராஜ்யலட்சுமி

## இசை
இப்படத்திற்கு இளையராஜா இசையமைத்தார்.  
| 1 | "அலையில பிறந்தவள்" | இளையராஜா, மலேசியா வாசுதேவன், பி. சுசீலா | வைரமுத்து | 06:08 |  |
| --- | --- | --- | --- | --- | --- |
| 2 | "ஆரிராரோ" | கே. ஜே. யேசுதாஸ் | வைரமுத்து | 04:25 |  |
| 3 | "இளமைக் காலம்" | டி. எம். சௌந்தரராஜன், பி. சுசீலா | வைரமுத்து | 04:35 |  |
| 4 | "காதலா காதலா" | இளையராஜா, சித்ரா | வைரமுத்து | 04:41 |  |
| 5 | "தண்ணி தவிக்குத்து" | எஸ். பி. பாலசுப்பிரமணியம், எஸ். ஜானகி | வைரமுத்து | 04:23 | } |
# உரிக்கார நாயக்கர்



**உரிக்கார நாயக்கர்** (*Urikkara Naicker*) எனப்படுவோர் இந்திய மாநிலங்களான தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில், வாழுகின்ற தெலுங்கு பேசும் இனக்குழுவினர் ஆவார்.  

இவர்கள் விஜயநகர ஆட்சியின் காலத்தில் ஆந்திராவில் இருந்து தமிழகம் வந்தனர்.இச்சமூகத்தினரின் தெலுங்கு மொழியை தாய்மொழியாகக் கொண்டோராவர். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.  

**பிரிவுகள்:**  

உரிக்கார நாயக்கர்கள் தங்களுக்குள்ளே பல குலங்களாக  

பிரிந்து வாழ்ந்து வருகின்றனர்.அவை,  

1) திருப்த்ரி குலம்  

2)கருத்தால்வார் குலம்  

3) நீச்சார் குலம்  

4)ராச்சார் குலம்  

போன்ற குலங்களாக பிரிந்து வாழுகின்றனர்.  

மக்கள் வேறு குல பெண்களை திருமணம் செய்து வருகின்றனர்.  

**தெய்வ வழிபாடு:**  

இவர்களின் குலதெய்வ வழிபாடு ஆனது பழங்கால முறையான 21 தெய்வம் 64 பந்தி என்று சொல்ல கூடிய பழமையான வழிபாடு முறையை இன்றளவும் பின்பற்றுகின்றனர்.இவர்கள் மாயவன் என்று சொல்ல கூடிய பெருமாளை வணங்கி வந்தனர்.மேலும் இவர்கள் வாழ்ந்து இறந்த பெண்களை தங்களின் குல தெய்வமாக வழிபட்டு வருகின்றனர்.  

**தெய்வங்கள்:**  

இராஜ காளியம்மன் இவர்களின் முதன்மை தெய்வம் ஆகும்.மேலும் பாப்பாத்தி அம்மன்,எல்லம்மாள், காமாட்சி அம்மன் போன்ற தெய்வங்களை வழிபட்டு வருகின்றனர்.  

**இருப்பிடம்:**  

இன்றும் தமிழ் நாட்டில், திண்டுக்கல் மாவட்டம், வேடசந்தூர் வட்டம், கோவிலூர் ஊராட்சி,வெம்பூர் கிராமம் பண்ணைக்குளம் என்ற சிற்றூரில் இவர்களுக்கான பாரம்பரிய ஆலயம் உண்டு.  

## சொற்பிறப்பு
உரிக்கார நாயக்கர் இனத்தை சேர்ந்தவர்கள் கயிற்றினால் உறி செய்வது அவர்களின் பாரம்பரிய தொழிலாகும். நாயக்கர் என்பது அச் சமூகத்தினரின் பட்டமாகும்.  

## தொழில்
இவர்களின் பெரும்பான்மையோர் சவுரி மூடி கட்டும் தொழிலில் ஈடுபட்டு வருகின்றனர். தற்போது சிலர் தனியார் பணிகளில் ஈடுபடுகின்றனர்.
# பிஹைண்ட் ஹேர் ஐஸ்

**பிஹைண்ட் ஹேர் ஐஸ்** என்பது சாரா பின்பரோவால் எழுதப்பட்டு ஜனவரி 23, 2017 இல் வெளியான ஒரு ஆங்கில திகில் நாவல் தொடராகும். இந்த நாவலை தொலைக்காட்சி தொடராக படமாக்கி பிப்ரவரி 17, 2021 அன்று இயங்கலையில் வெளியிட்டது நெட்ஃப்ளிக்ஸ் நிறுவனம்  

## கதைக்கரு
தன் மகனுடன் தனியாக வாழ்ந்து வரும் **லூயிஸ்**, ஒரு மருத்துவ மையத்தில் செயலாளராக பணிபுரிந்து வருகிறாள். ஓரிரவு குடித்து விட்டு தெரியாத ஒரு நபரை முத்தமிட்டு விடும் லூயிஸ், அடுத்த நாள், அது அவள் பணிபுரியும் மையத்துக்கு புதிதாக வந்திருக்கும் மருத்துவர் என்று தெரிந்து கொள்கிறாள்.  

அவர் பெயர் **டேவிட்** எனவும் அவர் திருமணமானவர் எனவும் அறியும் லூயிஸ் தான் செய்த காரியத்தை எண்ணி குற்றவுணர்வுடன் இருக்கிறார். அதே நேரத்தில், டேவிட்டின் மனைவி **அடேலை** தற்செயலாக பார்த்து விடும் லூயிஸ் அவரிடமும் நண்பராகி விடுகிறார்.  

நட்புக்கும் காதலுக்கும் காமத்திற்கும் இடையே சிக்குண்டு கிடக்கும் லூயிஸ், விரைவில், இது அவற்றை எல்லாம் தாண்டி, அவளையும் அவள் மகனின் உயிரையுமே அச்சுறுத்தும் வகையில் மிகவும் திகிலான சங்கதி என்று தெரிந்து கொள்வார்.  

## பாத்திரங்களும் நடிகர்களும்

- **அடேல் கேம்ப்பெல்**

: என்னும் கதாப்பாத்திரத்தில் நடித்தார் **ஈவ் ஹெவ்ஸன்**.  
: டேவிட்டின் மனைவியான அடேல் லூயிசின் தோழியும் கூட.  

- **டேவிட் ஃபெர்கூசன்**

: என்னும் கதாப்பாத்திரத்தில் நடித்தார் **டாம் பேட்மேன்**.  
: மருத்துவரான டேவிட் அடேலிடமும் லூயிசுடனும் இருமுனை உறவு கொண்டிருக்கிறார்.  

- **லூயிஸ் பார்ட்ஸ்லே**

: என்னும் கதாப்பாத்திரத்தில் நடித்தார் **சிமோனா ப்ரௌன்**.  
:தன் மகனுடன் தனியாக வாழ்ந்து வரும் லூயிசின் வாழ்வு டேவிட் அடேலின் வருகையால் மாறுகிறது.  

- **ராப் ஹாய்ல்**

: என்னும் கதாப்பாத்திரத்தில் நடித்தார் **ராபர்ட் அரமயோ**.  
: அடேலின் ஒரே நண்பனான ராபுக்கு என்ன ஆனது என்பது மர்மமாகவே இருக்கிறது.  

## வெளியீடு மற்றும் விமர்சனம்
பிஹைண்ட் ஹேர் ஐஸ் நாவல் ஜனவரி 23, 2017 அன்றும் தொடர் பிப்ரவரி 17, 2021 அன்றும் வெளியானது.  

நாவலை விமர்சனம் செய்த தி கார்டியன் பத்திரிக்கையைச் சேர்ந்த **அலிசன் ஃப்ளட்** “பிஹைண்ட் ஹேர் ஐஸ் சாரா பின்பரோவிடம் இருந்து வந்த ஒரு புத்திசாலித்தனமான நகர்வு" இறுதியில் திருப்பங்கள் நேரிடும் போது "அவை எதிர்ப்பார்த்தவை தான் என்று கருதிக் கொள்ளுகிற போதிலும் மிகவும் திகிலூட்டக்கூடியது" என்று கூறினார்.  

தொடருக்கு கலவையான விமர்சனங்கள் கிடைத்தன. ரோட்டன் டொமேட்டோஸ் திரைப்பட வலைத்தளத்தில் இந்த தொடருக்கு 61 சதவீதம் ஒப்புதல் கிடைத்தது. மெட்டாக் கிரிட்டிக்கில் 100 க்கு 51 மதிப்பெண்கள் கிடைத்தன. தி கார்டியன் பத்திரிக்கை தொடருக்கு 2 மதிப்பெண்கள் மட்டுமே அளித்து, "முக்கோணங்கள் இவ்வளவு சலிப்பூட்டும் என்று யார் கண்டது?" என்று விமர்சித்தது.  

ரோலிங் ஸ்ட்டோன் வலைத்தளம் "நெட்ஃப்ளிக்ஸின் கவர்ச்சியான திகில் தொடர் அடுத்தடுத்து நிகழும் தேவையில்லாத கிறுக்குத்தனமான திருப்பங்களால் தன்னைத் தானே அழித்து கொள்கிறது" என்றும் தி இண்டிப்பெண்டண்ட் "ஒரு விசித்திரமான திருப்பம் அலுப்பு கொட்டாவிகளை ஈடு செய்யாது" என்றும் தி ஐரிஷ் டைம்ஸ் "நீங்கள் கவரப்பட்டிருக்கலாம் அல்லது உங்கள் வாழ்க்கையில் ஆறு மணி நேரம் வீணானதை எண்ணி கவலைக் கொண்டிருக்கலாம்" என்றும் விமர்சித்தன.
# சித்தமல்லி நீர்த்தேக்கம்



**சித்தமல்லி நீர்த்தேக்கம்**  

1)அரியலூர் மாவட்டம், கார்குடி கிராமத்தில் அமைந்துள்ளது.  

சித்தமல்லி நீர்த்தேக்கம்.  

2)அரியலூர் மாவட்டத்தில் சித்தமல்லி நீர் தேக்க அணை மிகவும் பிரசித்தி பெற்றது.  

இந்த அணையானது, முன்னாள் முதலமைச்சர் எம்ஜிஆர் ஆட்சிக் காலத்தில்  

துவங்கப்பட்ட அணையாகும்.  

3)இது சுமார் 900 ஏக்கர் பரப்பளவு கொண்டது.  

இதன் மொத்தக் கொள்ளவு 226.80 மில்லியன் கனஅடியாகும்.  

4)இந்த அணையின் மூலம் 1179.02 ஏக்கர் நன்செய் நிலமும்.  

3901.60 ஏக்கர் புன்செய் நிலமும் என 5080.62 ஏக்கர் நிலம் பாசன வசதி பெறும்.  

5)நடுவலூர், இருகையூர், காரைக்குறிச்சி, தா.பழூர், கோடங்குடி, திருபுரந்தான்,  

இடங்கண்ணி, சோழமாதேவி, கார்குடி தெற்கேரி, கோவத்தட்டை ஏரி மற்றும்  

திருப்புரந்தான் பெரிய ஏரி மற்றும்  

இதன் வழியாக அணையின் உபரி நீர் கொள்ளிடம் ஆற்றுக்கு திறந்து விடப்படுகிறது.
# சுனிதா தேவி (கொற்றர்)


**சுனிதா தேவி** (Sunita Devi) (பிறப்பு 1980) கழிப்பறைகளை கட்டியதற்காக கௌரவிக்கப்பட்ட ஒரு இந்திய கொற்றராவார். இவரது கிராமத்தில் 90% பெண்களுக்கு கழிப்பறை வசதி இல்லை. இவருடைய இந்தப் பணிக்குப் பிறகு அவர்கள் அனைவருக்கும் இப்போது கழிவறை ஏற்படுத்தப்பட்டுள்ளது. இதற்காக இவருக்கு 2019ஆம் ஆண்டில் இந்தியக் குடியரசுத் தலைவர் நாரி சக்தி விருது வழங்கினார்.  

## வாழ்க்கை
சுனிதா தேவி 1980இல் பிறந்தார். இவர் அரசியல் அறிவியலில் பட்டம் பெற்றார். இவர் 2010இல் திருமணம் செய்து கொண்ட உடனேயே, சார்கண்ட்டின் தலைநகர் இராஞ்சியிலிருந்து 115 கி.மீ தூரத்தில் உள்ள லதேஹர் மாவட்டத்தின் உதய்புரா கிராமத்தில் உள்ள தனது மாமியார் வீட்டிற்கு சென்றார். குப்பை மற்றும் அசுத்தமாக தேங்கி நிற்கும் நீர், திறந்தவெளி மலம் கழித்தல் போன்றவை பொதுவாக கிராமத்தில் இருந்தது. மேலும், தனது புதிய வீட்டில் கழிப்பறை பயன்பாட்டில் இல்லை என்பதைக் கண்டு ஆச்சரியப்பட்டார். இவரது கிராமமான உதய்புரா என்பது மாநிலத் தலைநகர் ராஞ்சியிலிருந்து 115 கி.மீ தூரத்தில் இருந்தது இவருடைய கிராமத்தில் அக்கம்பக்கத்தினரும் இதேபோன்ற சூழ்நிலையில் இருந்தனர். ஆனால் ஆசாரம் காரணமாக இவரால் இதை ஒரு பிரச்சினையாக எழுப்ப முடியவில்லை. 10% பெண்களுக்கு மட்டுமே கழிப்பறை வசதி இருந்தது. மீதமுள்ளவர்கள் திறந்த வெளியில் மலம் கழிக்க வேண்டியிருந்தது.  
## தொழில்
இந்தியாவின் தூய்மை திட்டங்களுள் ஒன்றான தூய இந்தியா இயக்கம் கிராமின் (எஸ்.பி.எம்-ஜி) உட்பட மற்றவர்கள் 2015 ஆம் ஆண்டில் இவரது கிராமத்திற்கு வந்து கழிப்பறைகள் பற்றி பேசத் தொடங்கினர்.  
பெறுநர்கள். சுனிதா தேவி பின் வரிசையின் நடுவில் இருக்கிறார்]]  
தேவி இப்பணியில் ஆர்வம் காட்டினார். இவர் ஒரு மேசனாக பயிற்சி பெற விரும்பினார். ஆனால் இவர் ஒரு பெண் என்பதால் இவரது மாமியார் ஆட்சேபித்தார். ஒரு மேசன் பணி என்பது ஆண்களால் மட்டுமே செய்யப்பட்டு வந்தது. இருப்பினும் பல மேசன்கள் சிறியதாக கழிப்பறைகளை உருவாக்கும் பணியை தங்களை கவனத்தில் கொள்ளச் செய்யும் என்று கருதினர். கணவரின் ஆதரவுடன் இவர் விடாமுயற்சியுடன் ஒரு "பெண் மேசன்" ஆனார்.  
2018 ஆண்டும் இதே போல விருது குடியரசுத் தலைவர் இல்லத்தில் சர்வதேச மகளிர் தினத்தன்று இந்தியாவின் குடியரசுத் தலைவர் வழங்கினார்.  
ஒரு வருடம் கழித்து 2019இல் கான்பூரில் இதே போன்று கழிப்பறைகள் கட்ட மேசனாக பயிற்சி பெற்ற மற்றொரு பெண் கலாவதி தேவியை குடியரசுத் தலைவர் கௌரவித்தார்.
# 4கே பகுப்பியல்

**4கே பகுப்பியல்** *( 4K Resolution )* என்பது கிடைப்பட்ட திரைப் பகுப்பியலில் 4000 படவணுக்களைக் கொண்டது. எண்ணிமத் தொலைக்காட்சி மற்றும் எண்ணிமப் படவியலில் பொதுவாகவே 4கே பகுப்பு பயன்படுகிறது. தொலைக்காட்சி தொடர்பான ஊடகங்களில் 4கே தரநிலை 3840 × 2160 (மீமிகைத் துல்லியம்) படவணுக்களாகவும் திரைப்படம் தொடர்பான காட்சியங்களில் 4096 × 2160 (எண்ணிமத் திரைப்படத் துவக்கங்கள்) படவணுக்களாகவும் பயன்படுகிறது.  

## 4கே தரநிலை
**4கே** என்ற சொல்லானது தோராயமாக 4000 படவணுக்களைக் கொண்ட எந்த ஒரு திரை விகிதத்தையும் குறிக்கப் பயன்படுகிறது. அவ்வகை விகிதங்களை தங்களின் தரநிலை விகிதங்களாக பல்வேறு நிறுவனங்கள் கொண்டுள்ளன.  

### டி.சி.ஐ தரநிலை

டி.சி.ஐ என்று அழைக்கப்படும் எண்ணிமத் திரைப்படத் துவக்கங்கள் 2கே மற்றும் 4கே பகுப்புகளை முறையாக 2048 × 1080 மற்றும் 4096 × 2160 ஆகிய விகிதங்களில் எண்ணிமத் திரைப்பட உருவாக்கத்தின் தரநிலையாக அறிவித்துள்ளன.  

SMPTE 428-1 என்று அழைக்கப்படும் இந்த தரநிலை கீழ்வரும் விகிதங்களை 4கே பகுப்பெனக் கொள்கிறது.  

- 4096 × 2160 (முழுச்சட்டம், 256∶135 or ≈1.90∶1 புலன் விகிதம்)
- 3996 × 2160 (தட்டைநிலை கத்தரிப்பு, 1.85∶1 புலன் விகிதம் )
- 4096 × 1716 (படநோக்கு கத்தரிப்பு, ≈2.39∶1 புலன் விகிதம்)

2கே பகுப்பில் வெளியிட ஒரு நொடிக்கு 24 அல்லது 48 சட்டங்களை ஒரு காட்சி பெற்றிருக்க வேண்டும் எனும் போதிலும் 4கே பகுப்பில் வெளியிட கண்டிப்பாக ஒரு காட்சிக்கு 24 சட்டங்கள் தான் அமைக்கப்பெற வேண்டும் என்று வலியுறுத்தப்படுகிறது.  

### மீமிகைத் துல்லியத் தரநிலை
2007 உருவாக்கப்பட்ட SMPTE ST 2036-1 என்கிற தரநிலை மீமிகைத் துல்லியம் அமையப்பெறுவதற்கான விகிதங்களை வரையறுக்கிறது.  

- 3840 × 2860 அல்லது 7680 × 4320 படவணு விகிதங்கள்.
- 16:9 புலன் விகிதம் அமையப்பெற 1:1 சதுரப் படவணு விகிதம்.
- 23.976, 24, 25, 29.97, 30, 50, 59.94, 60, 100, 119.88, or 120&nbsp;Hz ஆகிய எண்களினூடே அமையப்பெறும் சட்டவிகிதங்கள்.
- RGB, Y′CBCR 4:4:4, 4:2:2 வண்ணவிகிதம் அல்லது 4:2:0 படவணு பிண்ணல்.
- 10 bpc (30 bit/px) அல்லது 12 bpc (36 bit/px) நிற ஆழம்.

## 4கே பகுப்பியல் பட்டியல்
| வடிவம் | பகுப்பு | புலன் விகிதம் | படவணுக்கள் |  |
| --- | --- | --- | --- | --- |
| - | 4096×3072 | 1.:1 (4:3) | 12,582,912 |  |
| - | 4096×2560 | 1.60:1 (16:10) | 10,485,760 |  |
| - | 4096{×2304 | 1.:1 (16:9) | 9,437,184 |  |
| டி.சி.ஐ 4கே (முழுச்சட்டம்) | 4096×2160 | ≈1.90:1 (256:135) | 8,847,360 |  |
| டி.சி.ஐ 4கே (படநோக்கு கத்தரிப்பு) | 4096×1716 | ≈2.39:1 (1024:429) | 7,020,544 |  |
| டி.சி.ஐ 4கே (தட்டைநிலை கத்தரிப்பு) | 3996×2160 | 1.85:1 (≈37:20) | 8,631,360 |  |
| WQUXGA | 3840×2400 | 1.60:1 (16:10) | 9,216,000 |  |
| 4கே (மீமிகைத் துல்லியம்) | 3840×2160 | 1.:1 (16:9) | 8,294,400 |  |
| - | 3840×1600 | 2.40:1 (12:5) | 6,144,000 |  |
| - | 3840×1080 | 32:9) | 4,147,200 | } |

## 4கே பதிவு

ஒரு காணொலியைப் 4கேவில் பதிவிடலின் பெருனன்மையே துல்லியம் தான். காணொலியைத் தொகுத்தல் மேம்படுத்தல் போன்ற செயல்பாடுகள் அடுத்து ஏற்படும் தரமிழப்பிலும் 4கே காணொலிகளானது துல்லியமாக காட்சியளிக்கும்.  

வண்ண மீளமைவை 4:2:0 (Y:C:R) என்கிற விகிதத்தில் வைத்துக் கொள்வதன் மூலம் 4கேவில் அருமையான நிற ஆழத்துடன் பதிவிக்க முடியும். 4கே வசதி பெற்ற திறன்பேசிகள் உள்ளிட்ட மின்னணு சாதனங்கள் 2160p (படவணு) காணொலியை 50 முதல் 100 பிட்விகிதங்கள் வரை பதிவு செய்கின்றன. அதிகப்படியான பிட்விகிதங்கள் துல்லியத்தை அதிகம் செய்வன.
# பிரீத் (தொலைக்காட்சி தொடர்)



***பிரீத்*** என்பது ஓர் இந்திய குற்ற நாடக திரில்லர் வலை தொலைக்காட்சி தொடர். இது அமேசான் வீடியோவில் 26 ஜனவரி 2018 அன்று திரையிடப்பட்டது. இது அமேசான் பிரைம் வீடியோவின் *2017 இன் இன்சைட் எட்ஜுக்குப்* பிறகு இரண்டாவது இந்திய அசல் தொடராகும். இந்தத் தொடரில் ஆர்.மாதவன், அமித் சாத், ஹிருஷிகேஷ் ஜோஷி, சப்னா பப், அதர்வ விஸ்வகர்மா மற்றும் நீனா குல்கர்னி ஆகியோர் நடித்திருந்தனர் . இத்தொடரின் தொடர்ச்சியாக அபிஷேக் பச்சன் நடித்த *ப்ரீத்: இன்டூ தி ஷேடோஸ்* என்பது வெளியானது. இதன் தொடர்ச்சி ஜூலை 10, 2020 இல் வெளியானது.  

## கதை
நுரையீரல் பாதிப்பால் உறுப்பு தானம் பெற காத்திருக்கும் மகனுக்காக கொலை செய்ய துணிகிறார் ஒரு தந்தை. இரண்டு கொலைகளை துப்பறியும் காவலருக்கு உறுப்பு தானத்திற்காகவே கொலை நடப்பது புரிகிறது. அந்தப் பட்டியலில் காவலரின் மனைவியும் இருக்கிறார். கொலையாளிக்கும் காவலருக்குமிடையே நடக்கும் ஆடுபுலி ஆட்டமே கதை.  

## நடிகர்கள்

- ஆர். மாதவன் டென்சில் "டேனி" மஸ்கரென்ஹாஸ்
- மூத்த ஆய்வாளர் கபீர் சாவந்தாக அமித் சாத்
- ரியா கங்குலியாக சப்னா பப்பி
- ஜூலியட் மஸ்கரென்ஹாஸாக நீனா குல்கர்னி
- யோசுவா "ஜோஷ்" மஸ்கரென்ஹாஸாக அதர்வா விஸ்வகர்மா
- இன்ஸ்பெக்டர் பிரகாஷ் காம்பலேவாக ஹிருஷிகேஷ் ஜோஷி
- டாக்டர் அருணா ஷர்மாவாக ஸ்ரீஸ்வரா
- மல்வங்கராக ஸ்ரீகாந்த் யாதவ்
- மார்கரெட் மஸ்கரென்ஹாஸாக உர்மிளா கனிட்கர்
- ஷைனாவாக மதுரா நாயக்
- ஷங்கர் பாட்டீலாக காளி பிரசாத் முகர்ஜி
- அனிதாவாக ஜெயஸ்ரீ வெங்கடரமணன்
- சமீராக அனுஜ் சச்ச்தேவா

## அத்தியாயங்கள்
பிரீத் தொடர் எட்டு அத்தியாயங்களைக் கொண்டுள்ளது.  

## தொடரின் தொடர்ச்சி
அமித் சாத், அபிஷேக் பச்சன் மற்றும் நித்யா மேனன் ஆகியோர் நடித்த ப்ரீத்: இன்டூ தி ஷேடோஸ் என்ற தொடர் ஜூலை 10, 2020 அன்று பிரைம் வீடியோவில் திரையிடப்பட்டது.  

## வரவேற்பு
*இந்துஸ்தான் டைம்ஸில்* ரோஹன் நஹார் கூறுகையில், "மாதவன் மற்றும் அமேசான் இணைந்து தொலைக்காட்சியில் ஒற்றை வித்தியாசமான நிகழ்ச்சியை உருவாக்கியுள்ளனர், இது கெய்கோ ஹிகாஷினோவின் பிரபலமான நாவல்களில் ஒன்றின் தழுவல் போன்றது." என்றார்.
# ஒலிநூல்


**ஒலிநூல்** என்பது அச்சிடப்பட்ட ஒரு நூலை வாசித்துக் குரல்பதிவு செய்து வெளியிடப்படும் ஒலிப்பதிப்பு அல்லது எழுத்துருவம் பெற்றிடாத கதைகளைச் சொல்லி குரல்பதிவு செய்து வெளியிடப்படும் ஒலிப்பதிப்பு என்று பொருள்படும். தற்போதைய காலக்கட்டத்தில் ஒலிநூல் ஒரு பிரபலமான நூல் வடிவமாகக் கருதப்படுகிறது.  

## தயாரிப்பு
ஓர் ஒலிப்பதிவகத்தில் எழுத்துருவில் இருக்கும் கதையை வாசித்துப் பதிவு செய்தோ அல்லது பல்வேறு குரல் கலைஞர்களைக் கொண்டு அவர்களை இயக்குவதன் மூலம் குரல்வழி நாடகம் இயற்றிப் பதிவு செய்தோ ஒலிநூல்கள் உருவாக்கப்படுகின்றன.  

ஒலிப்பதிவகப் பொறியாளர், குரல்வழி இயக்குநர், கதைச்சொல்லிகள் ஆகியோர் ஒலிநூல் தயாரிப்பில் முக்கியப் பங்கு வகிக்கிறார்கள். சிலமுறைகளில் இசையமைப்பாளர்களும் பாடலாசிரியர்களும் கூட ஒலிநூல் தயாரிப்பில் அங்கம் வகிப்பர்.  

தற்போதைய நவீனத் தொழில்நுட்பத்தைக் கொண்டு பலர் தங்கள் இல்லங்களிலேயே குரல்பதிவு செய்து ஒலிநூல்கள் வெளியிடுகின்றனர். தொழில் நிமித்த ஒலிபதிவகங்களில் தயாரிக்கப்படும் ஒலிநூல்கள் பதிவு செய்தமைக்குப் பிறகு, தொகுக்கப்பட்டுப் பிழைத் திருத்தமும் செய்யப்படுகின்றன.
# அமித் சாத்


## ஆரம்ப கால வாழ்க்கை
சாத் 5 ஜூன் 1983 அன்று டெல்லியில் பிறந்தார். லக்னோவின் லா மார்டினியர் கல்லூரியில் படித்தார். சதின் தந்தை ராம் சந்திர டோக்ரா, தேசிய அளவிலான ஹாக்கி வீரர். சாத் தனது 16 வயதில் இருந்தபோது தந்தையை இழந்தார்.  

இவரது குடும்ப வீடு பஞ்சாபில் உள்ளது . தனது 21 வயதில், வீட்டை விட்டு வெளியேறி மும்பைக்கு குடிபெயர்ந்தார்.  

## தொழில்

### தொலைக்காட்சி வாழ்க்கை (2002-2008)
சதாவின் முதல் முக்கிய பாத்திரம் நீனா குப்தா தயாரிப்பின் *கியூன் ஹோடா ஹை பியார்*, அங்கு அவர் ஆதித்யா என்ற கதாபாத்திரத்தில் நடித்தார். *பின்னர் கோஹினூர்* தொடரில் நடித்தார். பிக் பாஸ் என்ற ரியாலிட்டி ஷோவில் போட்டியாளராக தோன்றினார். நாச் பாலியே மற்றும் ஃபியர் காரணி ஆகியவற்றில் சாத் பங்கேற்றார்.  

### திரைப்பட வாழ்க்கை (2010 - தற்போது வரை)
பிரீத் என்ற வலைத் தொடரில் இன்ஸ்பெக்டர் கபீர் சாவந்தாக சாத் தோன்றினார். அதனைத் தொடர்ந்து பிரீத் தொடரின் அடுத்த சீசனிலும் நடித்தார்.  

## திரைப்படவியல்

### படங்கள்
| 2010 | *ஃபூங்க் 2* | ரோனி | அறிமுக படம் |
| --- | --- | --- | --- |
| 2012 | *அதிகபட்சம்* |  |  |
| 2013 | *கை போ சே!* | ஓமி சாஸ்திரி |  |
| 2015 | *குடு ரங்கீலா* | குடு |  |
| 2016 | *சுல்தான்* | ஆகாஷ் ஓபராய் |  |
| *அகிரா* | சித்தார்த் | கேமியோ |  |
| *சாத் கதம்* |  |  |  |
| 2017 | *ஷாதி ஓடுகிறது* | ராம் பரோஸ் |  |
| *சர்க்கார் 3* | சிவாஜி நாக்ரே |  |  |
| *ராக் தேஷ்* | குர்பாக் சிங் தில்லான் |  |  |
| 2018 | *பாரிஷ் அவுர் ச ow மெய்ன்* | சிராஜ் | டாப்ஸிக்கு ஜோடியாக குறும்படம் |
| *தங்கம்* | ரகுபீர் பிரதாப் சிங் |  |  |
| *ஜாக் மற்றும் தில்* | ஜாக் |  |  |
| 2019 | *சூப்பர் 30* | ரகுநாத் |  |
| *பரோட் ஹவுஸ்* | அமித் பரோட் | ஜீ 5 அசல் படம் |  |
| 2020 | *ஆபரேஷன் பரிண்டே* | அபிநவ் மாத்தூர் | ஜீ 5 அசல் படம் |
| *யாரா* | முகமது ஷெஹ்ரியா அக்கா மிட்வா | ஜீ 5 அசல் படம் |  |
| *சகுந்தலா தேவி* | அஜய் அபய குமார் | அமேசான் பிரைம் வீடியோவில் வெளியிடப்பட்டது | } |

### தொலைக்காட்சி நிகழ்ச்சிகள்
| 2002-2003 | *கியுன் ஹோடா ஹை பியார்* | ஆதித்யா பார்கவ் |
| --- | --- | --- |
| 2003 | *க்யா ஹட்சா க்யா ஹக்கீகத்* | ரோஹன் |
| 2003-2004 | *அவாஸ் - தில் சே தில் தக்* | பாஸ்கர் |
| 2004 | *கோகோய் தில் மே ஹை* | அர்ஜுன் புஞ்ச் |
| *மிஸ் இந்தியா* | சாஹில் |  |
| *சாக்ஷி* | தீபக் |  |
| 2004-2005 | *துப்பாக்கிகள் &amp;amp; ரோஜாக்கள்* | பர்சுராம் பார்தெஸ் |
| 2005 | *கோஹினூர்* | கரண் சக்சேனா |
| *நாச் பாலியே 1* | பங்கேற்பாளர் |  |
| 2006-2007 | *பிக் பாஸ் 1* |  |
| 2007 | *அச்ச காரணி: கத்ரோன் கே கிலாடி* |  |
| 2016 | *அதிர்ச்சியாளர்கள்* | } |

### வலைத் தொடர்
| 2018 | *மூச்சு விடு* | கபீர் சாவந்த் | அமேசான் பிரைம் வீடியோ |  |
| --- | --- | --- | --- | --- |
| 2020 | *சுவாசம்: நிழல்களுக்குள்* | கபீர் சாவந்த் | அமேசான் பிரைம் வீடியோ |  |
| 2020 | *அவ்ரோத்: உள்ள முற்றுகை* | மேஜர் விடிப் சிங் | சோனி எல்.ஐ.வி. |  |
| 2020 | *ஜீத் கி ஜித்* | தீபேந்திர சிங் செங்கர் | ஜீ 5 | } |

## விருதுகள் மற்றும் பரிந்துரைகள்
| 2020 | பிலிம்பேர் OTT விருதுகள் | சிறந்த துணை நடிகர் (ஆண்) (நாடகத் தொடர்) | Won |
| --- | --- | --- | --- |
# சுவராஜ் வித்வான்


**சுவராஜ் வித்வான்** (Swaraj Vidwan) இந்தியாவைச் சேர்ந்த சமூக சேவகரும், சிறுபான்மை இனத்தவர்களுக்கான ஆர்வலரும் ஆவார். இவர் பட்டியல் சமூகத்தினருக்கான தேசிய ஆணையத்தில் உறுப்பினராக இருக்கிறார். பாதிக்கப்பட்ட மற்றும் ஓதுக்கப்பட்ட குழுக்களுடன் பணியாற்றியதற்காக இவருக்கு இந்திய அரசு நாரி சக்தி விருது வழங்கியது.  

## வாழ்க்கை
இவர் பாதிக்கப்பட்ட மற்றும் ஓரங்கட்டப்பட்ட குழுக்களுடன் பணிபுரிகிறார். 2000 ஆம் ஆண்டில் இவர் உத்தரகாசியில் தனது வேலையைத் தொடங்கினார். உறுப்பினர்களை மேம்படுத்துவதற்காக 100க்கும் மேற்பட்ட சுய உதவிக்குழுக்களை அமைத்தார். மேலும் 160 ஏழைப் பெண்களின் திருமணத்திற்கான நிதியுதவியையும் ஏற்பாடு செய்தார். இவர் 1200 பெண்களுக்கு ஓய்வூதியம் வெறுவதற்கும், மேலும் 500 பெண்களுக்கு சுயதொழில் செய்வதற்கான நிதியையும் ஏற்பாடு செய்தார். பள்ளியில் சேர சிரமப்பட்ட 800 சிறுமிகளுக்கு பள்ளி புத்தகங்களையும், பள்ளிச் சீருடையும் பெற இவர் மூலம் பணம் கிடைத்தது.  

கோமுகம் பகுதியில் ஏற்பட்ட ஒரு பனிப்பாறையை 120 பேரைக் கொண்டு சுத்தம் செய்து சுற்றுச்சூழலை மேம்படுத்த இவர் ஏற்பாடு செய்தார். 2013 வட இந்தியா வெள்ளத்திற்குப் பிறகு பாதிக்கப்பட்ட மக்களுக்கு உதவ ஏற்பாடு செய்ய உதவினார். இவருடன் சேர்ந்து எட்டு பெண்களுக்கு இதேபோல் நாரி சக்தி விருது வழங்கப்பட்டது. அப்போதைய இந்தியக் குடியரசுத் தலைவர் பிரணாப் முகர்ஜி இந்த விருதை வழங்கினார்.  

பாலியல் பலாத்காரத்தால் பாதிக்கப்பட்டவர்களுக்கு வித்வான் உதவி வருகிறார். குறிப்பாக பாதிக்கப்பட்ட பட்டியலின சமூகத்தைச் சேர்ந்த வழக்குகளை காவல்துறையினர் புறக்கணிப்பதாக இவர் சந்தேகிக்கிறார். 2018 ஆம் ஆண்டில் இவரும், பட்டியல் சமூகத்தினருக்கான தேசிய ஆணையமும் சேர்ந்து 16 வயதுகுட்பட்ட பாலியல் பலாத்காரத்திற்கு ஆளான ஒரு பெண் சார்பாக புகார் அளித்தனர். குற்றம் சாட்டப்பட்ட நபர் காவலில் இருக்கும்போது இறந்தார். அந்த நபரின் மரணம் உண்மையான குற்றவாளிகளை மறைத்துவிடக்கூடும் என்று இவர் சந்தேகித்தார்.
# பி. கௌசல்யா


**பி. கௌசல்யா** (P. Kausalya) (பிறப்பு 1975கள்) இந்தியவைச் சேர்ந்த எயிட்சு ஆர்வலராவார். இந்தியாவின் எயிட்சு பாதித்த நபர்களில் ஒருவராக இருப்பது குறித்து ஊடகங்களுடன் பேசிய முதல் பெண்மணியாக இவர் கவனிக்கப்பட்டார். இந்திய அரசு இவருக்கு 2015ஆம் ஆண்டில் நாரி சக்தி விருது வழங்கியது. எயிட்சு பாதித்த பெண்களின் உரிமைகளை வென்றெடுக்க "பாசிட்டிவ் உமன் நெட்வொர்க்" என்ற வலையமைப்பைத் தொடங்கிய நான்கு பேரில் இவரும் ஒருவர்.  

## வாழ்க்கை
இவர் 1975களில் பிறந்தார். இருபது வயதில் இவர் தனது உறவினரை மணந்தார்.  

## திருமணம் மூலம் எயிட்சு
இவரது தாய் இறக்கும் போதே இவரது உறவினருடனான திருமணத்தை உறுதி செய்திருந்தார். திருமணத்திற்கு இரண்டு வாரங்களுக்குப் பிறகு இவருக்கு உடல்நிலை சரியில்லாமல் போனது. பரிசோதனையில் இவருக்கு எயிட்சு பாதிப்பு இருந்ததாக தெரிந்தது. சரக்கு வாகன ஓட்டுநரான இவரது கணவர் திருமணத்திற்கு முன்பே எயிட்சு பாதித்தவராக இருந்துள்ளார். இவர் தனது கணவரிடமிருந்து நோய்த்தொற்றுக்கு ஆளானார். இவர்கள் இருவரும் விரைவில் "குணமடைவார்கள்" என்று கூறப்பட்டதை ஏற்றுக்கொண்டனர். அதற்குப் பின்னர் எந்த முன்னேற்றமும் ஏற்படவில்லை. ஒரு மருத்துவர் தான் கருப்பை நீக்க அறுவைச் சிகிச்சை மேற்கொள்ளச் சொன்னதாக தெரிகிறது. பின்னர் இவர்கள் பிரிந்தனர். இவர் மீண்டும் திருமணம் செய்து கொள்ள முயற்சிக்கவில்லை.  

## ஊடகங்களில்
இவர் தனது சொந்த வாழ்க்கையை கையில் எடுத்துக் கொண்டார். ஊடகங்கள் இவரது கதையைப் பகிர்வதில் ஆர்வமாக இருந்தன. இவர் தனது நிலைமையைப் பற்றி பேச வேண்டும் என்று அவர்கள் விரும்பினர். பின்னர் இவர் ஒரு துணிச்சலான முடிவை எடுத்து, எயிட்சு நோயாளியாகத் தன்னை வெளிபடுத்திக் கொண்டார்.  

## வலையமைப்பு
வரலட்சுமி, ஜோன்ஸ் மற்றும் ஹேமா ஆகியோருடன் "பாசிட்டிவ் உமன் நெட்வொர்க்" என்ற வலையமைப்பின் நிறுவனர்களில் ஒருவராக இருந்தார். இவர்கள் எயிட்சு தொடர்பான தகவல்களை வழங்க அரசாங்க அமைப்புகளுக்கு அழுத்தம் கொடுத்தனர்.  

## விருது
2015 இல் அனைத்துலக பெண்கள் நாளில் இவருக்கு நாரி சக்தி விருது வழங்கப்பட்டது. அப்போதைய இந்தியக் குடியரசுத் தலைவர் பிரணப் முகர்ஜி இந்த விருதை வழங்கினார்.  

2020 ஆம் ஆண்டில் அவர் "பாசிட்டிவ் உமன் நெட்வொர்க்" அமைப்பின் தலைவராக இருந்தார். எயிட்சு பாதித்த நபர்களுக்கு எதிரான பாகுபாட்டை எதிர்ப்பதாக வாதிடுகிறார். உலக எயிட்சு நாளன்று அணிய சிவப்பு ரிப்பன்களை இருபது ரூபாய்க்கு விற்கிறார். பணம் தனக்கு முக்கியமானது என்று இவர் குறிப்பிடுகிறார். ஆனால் ரிப்பன்களை மக்கள் அணிந்துகொள்வது இதற்கான காரணத்தை ஆதரிக்கிறது என்பதைக் காட்டுகிறது என்கிறார்.
# சாய்லட்சுமி பலிஜப்பள்ளி


**சாய்லட்சுமி பலிஜெபள்ளி** (Sailakshmi Balijepally) இந்தியாவைச் சேர்ந்த குழந்தைகள் மருத்துவரும், தொண்டு நிறுவனரும் ஆவார். இவருக்கு 2015 ஆம் ஆண்டில் இந்தியக் குடியரசுத் தலைவர் நாரி சக்தி விருது வழங்கினார்.  

## வாழ்க்கை
பலிஜெபள்ளி சிக்கந்தராபாத்ட்ஜில் வளர்க்கப்பட்டார். அங்கு இவர் 12 ஆண்டுகள் பெண்கள் கீஸ் உயர்நிலைப் பள்ளியில் பயின்றார். இவரது பெற்றோர் இருவரும் மருத்துவர்கள் என்பதால் இவரும் மருத்துவத்தையே படிக்க வேண்டும் என விரும்பினர். இவரது மூத்த சகோதரி இவருக்கு முன்மாதிரியாக இருந்தார். மேலும் அவர் இருதயநோய் நிபுணராக இருந்தார். காந்தி மருத்துவக் கல்லூரியில் நுழைவதற்கு முன்பு இவர் புனித பிரான்சிஸ் மகளிர் கல்லூரியில் இரண்டு ஆண்டுகள் பயின்றார். பின்னர் இவர் ஐந்து ஆண்டுகள் மருத்துவம் பயின்று ஒரு மருத்துவராகவும் பின்னர், ஒரு அறுவை சிகிச்சை நிபுணராகவும் தகுதி பெற்றார்.  

## தொண்டுப் பணி
2001 சனவரி 20 அன்று ஏற்பட்ட குஜராத் நிலநடுக்கம் 20,000 பேரைக் கொன்றது. மேலும் பலரைக் காயப்படுத்தியது. மேலும், 400,000க்கும் மேற்பட்டவர்களை வீடற்றவர்களாக்கியது. அந்த சமயத்தில் இவருக்குத் தேர்வுகள் இருந்த போதும் தன்னார்வத் தொண்டு செய்ய முன்வந்தார். ஏழு ஆண்டுகளுக்குப் பிறகு, பீகார் வெள்ளம் மில்லியன் கணக்கான மக்களை வீடற்றவர்களாக ஆக்கியபோது, மீண்டும் இவர் அப்பகுதி மக்களுக்காகப் பணிபுரியச் சென்றார்.  

## ஏகம் அறக்கட்டளை
இவர் தனது மருத்துவ வாழ்க்கையின் ஆரம்ப நாட்களில் 60 அனாதை இல்லங்களை ஆதரிப்பதென முடிவு செய்தார். மேலும் அவர் ஒவ்வொருவரையும் ஒரு சக குழந்தை மருத்துவரிடம் இணைத்தார். இவருடைய சகாக்கள் அவர்களுக்கு உதவ ஆர்வமாக இருந்தனர். ஆனால் காலப்போக்கில் இந்த அமைப்பு உண்மையில் செயல்படவில்லை. அனாதைகளுக்கான கவனிப்பை வழங்குவதில் ஏற்படும் சிக்கல் குறித்து கவனம் செலுத்துவதற்கான இவரது முயற்சியாக 2009 ஆம் ஆண்டில் ஏகம் அறக்கட்டளையை நிறுவினார். இந்த விருது அப்போதைய இந்தியக் குடியரசுத் தலைவர் பிரணப் முகர்ஜியால் வழங்கப்பட்டது . இவருடன் சேர்ந்து எட்டு பெண்களுக்கு இதேபோல் நாரி சக்தி விருது வழங்கப்பட்டது.  

## சிறப்பு பிரசாரம்
காஞ்சிபுரத்தில் உள்ள தாய்மார்கள் மற்றும் குழந்தைகளின் ஆரோக்கியம் மற்றும் நல்வாழ்வை மேம்படுத்தும் நோக்கில் 2018 ஆம் ஆண்டில் இவரது ஏகம் அறக்கட்டளை ராயல் என்ஃபீல்ட் வாகனத்துடன் ஒரு பிரசரத்திற்குச் ஏற்பாடு செய்தது. பிரசாரத்திற்கு வந்தவர்கள் செங்கல்பட்டு மருத்துவக் கல்லூரியில் பணிபுரிந்து வந்தனர்.
# இலத்திகா துக்ரால்


**இலத்திகா துக்ரால்** (Latika Thukral) (பிறப்பு 1967) இந்தியாவைச் சேர்ந்த வங்கியாளராவார். இவர் தனது நகரத்தின் வடிவத்தை மாற்றியமைத்தார். குறிப்பாக குருகிராமிலுள்ள ஆரவல்லி பல்லுயிர் பூங்காவில் பணி புரிந்தார் . #IAmGurgaon என்ற பிரசாரத்தின் மூலம் மில்லியன் கணக்கில் மரங்கள் நடப்பட்டன. இவருக்கு 2015ஆம் ஆண்டில் இந்தியக் குடியரசுத் தலைவரால் நாரி சக்தி விருது விருது வழங்கப்பட்டது.  

## வாழ்க்கை
துக்ரால் 1967களில் பிறந்தார் அவர் தில்லி பல்கலைக்கழகத்தில் சந்தைப்படுத்தல் துறையில் பட்டம் பெற்றார். ஐ.டி.சி விடுதிகளில் இரண்டு ஆண்டுகள் பணியாற்றிய பின்னர் சிட்டிவங்கியில் 18 வருடங்கள் பணிபுரிந்தார். அங்கு இவர் ஒரு மூத்த துணைத் தலைவராக உயர்ந்தார்.  

## மரம் நடுதல்
குருகிராம் நகரம் பற்றி அறிந்து இவர் அதைப் பற்றிய கவலை கொள்ள ஆரம்பித்தார். 1996இல் இவர் அந்த நகரத்திற்கு சென்ற போது அந்தச் சிறிய நகரம் வளர்ந்து வந்தது. ஆனால் அது வடிவமைப்போ அல்லது திட்டமிடல் இல்லாமல் வளர்ந்தது. இவர் ஒரு நடுத்தர வர்க்கக் குடியிருப்புப் பகுதியில் வசித்து வந்தார். ஆனால் ஒரு பூங்கா தொடர்ந்து இவரது கவனத்தை ஈர்த்தது. இவர் 1999இல் #IamGurgaon என்ற பிரச்சாரத்தை நிறுவி, மற்ற தன்னார்வலர்களை ஈர்த்தார். இவர்கள் தங்கள் நகரத்தில் ஒரு மில்லியன் பூர்வீக மரங்களை நடவு செய்ய முடிவு செய்தனர்.  

## விருதுகள்
2010ஆம் ஆண்டு குடியரசு தினத்தன்று அரியானா அரசு இவரைப் பாராட்டி விருது வழங்கியது. #IamGurgaon உள்ளூர் அரசாங்கத்துடன் இணைந்து பணியாற்றி வருகிறது. அவற்றின் திட்டங்கள் பெருநகர நிறுவனங்களின் ஆதரவைப் பெற்றது.  

2015 இல் அனைத்துலக பெண்கள் நாள் அன்று இவருக்கு நாரி சக்தி விருது வழங்கப்பட்டது. இவருடன் சேர்ந்து எட்டு பெண்களுக்கு இதேபோல் நாரி சக்தி விருது வழங்கப்பட்டது. அப்போதைய இந்தியக் குடியரசுத் தலைவர் பிரணாப் முகர்ஜி இந்த விருதை வழங்கினார்.  

## கொரோனா காலம்
2020 ஆம் ஆண்டில் கொரோனா வைரசு பரவியபோது, #IamGurgaon நகரின் வறிய குடும்பங்களுக்கு சமைத்த உணவை வழங்கும் பணியில் அதிக ஈடுபாடு கொண்டிருந்தது. சில பகுதிகளுக்கு அருகிலுள்ள சமுதாயக் கூடங்கள் இவர்களுக்கு உதவின. ஏப்ரல் மாதத்தில் குறைந்தது இரண்டு மாதங்களுக்கு உணவு வழங்க வேண்டும் என்று இவர்கள் திட்டமிட்டனர். இதன் மூலம் ஒரு குடும்பத்திற்கு ஒரு மாதத்திற்கு 3,250 ரூபாய் செலவாகும் என்று மதிப்பிடப்பட்டது. மேலும் பதினைந்து முதல் இருபதாயிரம் குடும்பங்கள் இருக்கும் என்று மதிப்பிடப்பட்டது.